Qajar-dynastiet

Qajar-dynastiet var en aristokratisk klan som fra 1796 til 1925 var herskere i det persiske riket..

 Den første qajar-herskeren 
Dynastiet ble grunnlagt i 1796 av Agha Muhammed Khan, en evnukk av iransk turkmensk opprinnelse som beseiret den siste herskeren av zand-dynastiet, men han ble selv myrdet bare et år senere.  

 Utvikling 
I qajarenes periode kom Persia inn under økonomisk påvirkning fra de europeiske imperiene der de britiske og russiske imperiene skapte seg en innflytelsessfære i Persia. Under styret til Fath Ali Shah – den andre i rekken av qajar-herskere, og nevø av Agha Muhammed Khan – ble Persia tvunget til å avgi sine nordlige områder til Russland, mens britene senere tok effektiv kontroll over den sørlige delen med sine rike olje-forekomster.

Qajar-sjahene gjorde flere vaklende forsøk på modernisering i det 19. århundre og starten av det 20. århundre, med grunnleggelsen av en grunnlov og et parlament i 1906. Dette var en kontroversiell utvikling. Muhammed Ali Shah ble avsatt i 1909 for å angripe grunnloven som ble etablert under hans forgjenger.

I 1917 invaderte britiske styrker Russland fra Persia i et forsøk på å knekke den russiske revolusjonen. Under denne «intervensjonskrigen» gjennomførte en persisk militæroffiser, Reza Pahlavi, et statskupp med britisk støtte som reduserte den siste qajar-herskeren, Ahmad Shah Qajar til en marionetthersker. Pahlavi avsatte sjahen i 1925 og erklærte seg som den nye sjahen og etablerte sitt eget dynasti. 

 Tronrekkefølge 
ÅrSjahMerknader1796–1797 Agha Muhammed Khan Qajar   1797–1834Fath Ali Shah Qajarnevø av forgjengeren1834–1848Muhammed Shah Qajarsønnesønn av forgjengeren1848–1896Nasser-al-Din Shahsønn av forgjengeren1896–1907Mozaffar ad-Din Shah Qajarsønn av forgjengeren1907–1909Mohammad Ali Shah Qajarsønn av forgjengeren1909–1925Ahmad Shah Qajarsønn av forgjengeren
Lederne for det avsatte huset:

 Muhammed Hassan Mirza
 Hamid Kadjar
 Muhammed Hassan Mirza II

 Bildegalleri 

 Se også 
 Felttoget i Persia (første verdenskrig)
 Liste over konger i Persia

 Eksterne lenker 
 Qajar Pages
 Qajarenes dynasti Sjahenes turkmenske dynasti i Iran


Kategori:Iranistikk
Kategori:Aserbajdsjanske adelige familier
Kategori:Stater og territorier etablert i 1785
Kategori:Stater og territorier etablert i 1794
Kategori:Stater og territorier opphørt i 1925